Contido

# Utilización de teclas de atallo en LibreOfficeDev Impress

Algunha tecla de atallo podería estar atribuída ao sistema e non estar dispoñíbel para LibreOfficeDev. Tente atribuír teclas diferentes para LibreOfficeDev, en Ferramentas - Personalizar - Teclas, ou no seu sistema.

Pode utilizar o teclado para acceder a LibreOfficeDev Impress, ou para navegar polo espazo de traballo. LibreOfficeDev Impress utiliza as mesmas teclas de atallo que LibreOfficeDev Draw para crear obxectos de debuxo.

## Seleccionar marcadores de posición

A disposición automática do Impress do LibreOfficeDev emprega marcadores de posición para os títulos, texto e obxectos. Para seleccionar un marcador de posición, prema OrdeCtrl+Intro. Para pasar ao seguinte marcador de posición prema OrdeCtrl+Intro de novo.

Se preme OrdeCtrl+Intro após atinxir o derradeiro marcador de posición dunha diapositiva, insírese unha diapositiva nova despois da actual. A nova diapositiva emprega a mesma disposición que a disposición actual.

### Para crear e editar un obxecto de debuxo

1. Prema en F6 para navegar ata a barra Debuxo.

2. Prema na tecla de frecha Dereita ata alcanzar a icona dunha ferramenta de debuxo.

3. Se hai unha frecha ao lado da icona, a ferramenta de debuxo abrirá unha barra secundaria. Prema na tecla de frecha cara a arriba ou cara a abaixo para abrir esa barra . A seguir, prema na tecla Dereita ou Esquerda para seleccionar unha icona.

4. Prema OrdeCtrl+Intro.

   O obxecto créase no centro do documento.

5. Para volver ao documento prema ComandoCtrl+F6.

   Pode usar as teclas de frecha para colocar o obxecto no lugar desexado. Para escoller unha orde do menú de contexto, prema en Maiús+F10.

### Para seleccionar un obxecto

1. Prema ComandoCtrl+F6 para entrar no documento.

2. Prema en Tab ata chegar ao obxecto desexado.

## Durante as presentacións de diapositivas

### Para iniciar unha presentación

Para iniciar unha presentación desde o comezo prema F5.

Para iniciar unha presentación desde a diapositiva actual prema Maiús+F5.

### Avanzar á seguinte diapositiva ou efecto de animación

Barra de espazos

### Avanzar á seguinte diapositiva sen reproducir efectos de animación do obxecto

OpciónAlt+AvPáx

### Volver á diapositiva anterior

OpciónAlt+RePáx

### Ir a unha diapositiva específica

Introduza o número de páxina da diapositiva, e prema despois en Intro.

### Deter a presentación de diapositivas

Esc ou -.

## Clasificador de diapositivas

Ao entrar por primeira vez no clasificador de diapositivas, prema en Intro para modificar o foco. Caso contrario, prema en F6 para navegar ata espazo de traballo e, a seguir, prema en Intro.

### Seleccionar e cancelar a selección de diapositivas

Use as teclas de frecha para navegar ata a diapositiva que quere seleccionar e despois prema na Barra de espazos. Se quere engadir diapositiva(s) á selección, use as teclas de frecha para navegar ata a(s) diapositiva(s) que quere engadir e prema en Barra de espazos novamente. Para cancelar a selección dunha diapositiva, navegue ata a diapositiva e prema desois en Barra de espazos.

### Copiar diapositivas:

1. Empregue as teclas de frecha para navegar até a diapositiva que desexe copiar e prema OrdeCtrl+C.

2. Vaia á diapositiva na que desexa pegar a diapositiva copiada e prema CommandCtrl+V.

### Mover diapositivas:

1. Empregue as teclas de frecha para navegar até a diapositiva que desexe mover e prema CommandCtrl+X.

2. Coloque o cursor para onde desexe mover a diapositiva e prema CommandCtrl+V.

3. Seleccione Antes ou Despois da diapositiva activa, e prema despois en Aceptar.

Temas relacionados

Atallos (Accesibilidade de LibreOfficeDev)

Teclas de atallo para LibreOfficeDev Impress

Teclas de atallo para debuxos

Teclas de atallo xerais en LibreOfficeDev

Precisamos da súa axuda!