Contido

# Introducir fórmulas

Pode introducir fórmulas de varios xeitos: empregando as iconas ou escribindo no teclado ou cunha combinación dos dous métodos.

1. Prema na cela na que queira introducir a fórmula.

2. Prema na icona Fórmula da barra de fórmulas.

   Verá un signo de igual na liña de entrada e xa pode comezar a introducir a fórmula.

3. Despois de introducir os valores requiridos prema Intro ou Aceptar para inserir o resultado na cela activa. Se desexa limpar a entrada da liña de entrada prema Escape ou Cancelar.

Tamén pode introducir os valores e as fórmulas directamente nas celas, vesmo se non pode ver un cursor de entrada. As fórmulas deben ir sempre precedidas do signo de igual.

Tamén pode premer as teclas + ou - do teclado numérico para iniciar unha fórmula. O bloqueo numérico debe estar activo. Prema, por exemplo, as teclas seguintes sucesivamente:

+ 5 0 - 8 Intro

Verá o resultado 42 na cela. A cela contén a fórmula =+50-8.

Se está a editar unha fórmula con referencias, as referencias e as celas asociadas estarán realzadas coa mesma cor. Entón pode modificar o tamaño do bordo de referencia empregando o rato e a referencia da fórmula que aparece na liña de entrada tamén cambia. Mostrar referencias en cores pode deactivarse en LibreOfficeDev - PreferenciasFerramentas - Opcións - Calc do LibreOfficeDev - Ver.

Se desexa ver o cálculo de elementos individuais dunha fórmula seleccione os respectivos elementos e prema F9. Por exemplo, na fórmula =SUMA(A1:B12)*SUMA(C1:D12) seleccione a sección SUMA(C1:D12) e prema F9 para ver o subtotal desta área.

Se se produce un erro ao crear a fórmula aparece unha mensaxe de erro na cela activa.

Temas relacionados

Calcular con fórmulas

Barra de fórmulas

Introducir valores

Aplicar varias follas de cálculo

Navegar polas lapelas das follas

Precisamos da súa axuda!