Contido

# Probar intervalos dos cambios de diapositivas

LibreOfficeDev axuda a definir os intervalos de tempo máis axeitados para efectuar os cambios automáticos de diapositivas.

Prepare as diapositivas, inicie a presentación usando unha icona especial, dirixa á súa audiencia imaxinaria os comentarios que quere facer sobre a primeira diapositiva, avance á seguinte diapositiva, e así no sucesivo. LibreOfficeDev grava o tempo de exhibición de cada diapositiva. Cando a presentación volva a reproducirse con cambios automáticos de diapositiva, o intervalo de tempo será igual ao gravado.

### Para gravar unha presentación con Probar intervalos

1. Abra unha presentación e escolla Ver - Clasificador de diapositivas.

2. Inicie a presentación coa icona Probar intervalos da barra Vista de diapositivas. Verase a primeira diapositiva e un cronómetro no recanto inferior.

3. Cando sexa o momento de continuar coa seguinte diapositiva, prema o cronómetro. Para manter a configuración predefinida da diapositiva non prema o cronómetro, senón a diapositiva. Faga o mesmo con todas as diapositivas da presentación.

4. LibreOfficeDev gravou o tempo de visualización para cada diapositiva. Garde a súa presentación.

5. Se desexa que se repita automaticamente toda a presentación, abra o menú Presentación de diapositivas - Configuración da presentación de diapositivas. Prema Bucle e repetir despois de e Aceptar.

Temas relacionados

Configuración da presentación de diapositivas

Precisamos da súa axuda!