Contido

# Escala

Modifica a escala da imaxe seleccionada.

Para acceder a esta orde...

Escolla a lapela Formatar - Eixes - Eixe Y - Escala (Gráficas)

LibreOfficeDev escala de maneira automática o eixe Y, polo que todos os valores se mostran de maneira óptima.

Para conseguir uns resultados concretos, pode modificar manualmente a escala do eixe. Por exemplo, é posíbel só mostrar as áreas superiores das columnas desprazando a liña cero cara a arriba.

## Escala

Pode introducir valores para subdividir eixes nesta área. Pode configurar automaticamente as propiedades Mínimo, Máximo, Intervalo principal, Número de Intervalos secundarios e Valor de referencia.

### Mínimo

Define o valor mínimo para o inicio do eixe.

### Máximo

Define o valor máximo para o fin do eixe.

### Intervalo maior

Define o intervalo da división principal dos eixes. O intervalo principal non pode ser maior que a área de valores.

### Cantidade de intervalos secundarios

Define o intervalo de subdivisión dos eixes.

### Valor de referencia

Especifica en que posición colocar os valores ao longo do eixe.

### Automático

Hai que desmarcar primeiro a opción Automático para modificar os valores.

Desactive esta opción para traballar con valores "fixos", evitando así que se produzan dimensionamentos automáticos.

### Escala de logaritmos

Especifica que se desexa que o eixe sexa subvidivido logaritmicamente.

Use este recurso para traballar con valores moi desiguais entre si. A escala logarítmica permite obter espazos idénticos entre as liñas da grade do eixe. Os valores, porén, son variábeis.

### Sentido inverso

Define onde se mostran os valores máis altos e os máis baixos no eixe. O estado sen marcar é a dirección matemática. En sistemas de coordenadas cartesianas isto significa que o eixe x mostra os valores máis baixo á esquerda e o eixe y mostra os valores máis baixos na parte inferior. Nos sistemas de coordenadas polares, a dirección matemática do ángulo do eixe é no sentido antihorario e o eixe radial é de dentro para fóra.

### Tipo

Para algúns tipos de eixes pódese seleccionar formatar un eixe como texto ou data ou que se detecte o tipo automaticamente. Par o tipo de eixe «Data» pódense configurar as opcións seguintes.

Valores mínimo e maior para mostrar nos extremos da escala.

Seleccione esta opción para mostrar todos os rexistros da consulta.

Seleccione esta opción para mostrar todos os rexistros da consulta.

Seleccione esta opción para mostrar todos os rexistros da consulta.

Precisamos da súa axuda!