Contido

# Sobre a conversión de documentos de Microsoft Office

LibreOfficeDev pode abrir automaticamente documentos de Microsoft Office 97/2000/XP. Así e todo algúns recursos de deseño e atributos de formatado dos documentos máis complexos de Microsoft Office reciben un trato diferente ou non son válidos en LibreOfficeDev. Por esta causa, os ficheiros convertidos requiren un certo grao de reformatado manual, proporcional á complexidade da estrutura e do formatado do documento de orixe. LibreOfficeDev non executa scripts de Visual Basic, mais pode cargalos para a súa análise.

As versións máis recentes do LibreOfficeDev poden cargar e gardar os formatos de documento Open XML do Office da Microsoft coas extensións docx, xlsx e pptx. As mesmas versións tamén poden executar algúns scripts de Visual Basic para Excel se se activa esta funcionalidade en LibreOfficeDev - PreferenciasFerramentas - Opcións - Cargar/Gardar - Propiedades VBA.

As seguintes listas ofrecen unha visión xeral dos recursos de Microsoft Office que poden causar problemas de conversión. Con todo, non verá afectada a súa capacidade de traballo e manipulación do contido do documento convertido.

## Microsoft Word

1. Formas automáticas

2. Marcas de revisión

3. Obxectos OLE

4. Algúns controis e campos de formulario de Microsoft Office

5. Índices

6. Táboas, marcos e formatado de varias columnas

7. Hiperligazóns e marcadores

8. Imaxes de Microsoft WordArt

9. Caracteres e textos animados

## PowerPoint da Microsoft

1. Formas automáticas

2. Tabulación, liña e espazamento de parágrafo

3. Imaxes principais de fondo

4. Obxectos agrupados

5. Algúns efectos multimedia

## Microsoft Excel

1. Formas automáticas

2. Obxectos OLE

3. Algúns controis e campos de formulario de Microsoft Office

4. Táboas dinámicas

5. Novos tipos de gráfica

6. Formatado condicional

7. Algunhas funcións/fórmulas (vexa embaixo)

Un exemplo das diferenzas entre o Calc e o Excel é en como manexan os valores lóxicos. Introduza VERDADEIRO nas celas A1 e A2.

- No Calc, a fórmula =A1+A2 devolve o valor 2 e a fórmula =SUM(A1;A2) devolve 2.

- No Excel, a fórmula =A1+A2 devolve 2, mais a fórmula =SUM(A1,A2) devolve 0.

For a detailed overview about converting documents to and from Microsoft Office format, see the Migration Guide.

## Abrir documentos de Microsoft Office protexidos con contrasinal

LibreOfficeDev pode abrir os seguintes tipos de documentos de Microsoft Office protexidos por contrasinal.

Formato do Office da Microsoft | Método de codificación soportado
--- | ---
Word 6.0, Word 95 | Cifraxe débil (XOR)
Word 97, Word 2000, Word XP, Word 2003 | Cifraxe compatíbel con Office 97/2000
Word XP, Word 2003 | Cifraxe débil (XOR) de versións anteriores de Word
Excel 2.1, Excel 3.0, Excel 4.0, Excel 5.0, Excel 95 | Cifraxe débil (XOR)
Excel 97, Excel 2000, Excel XP, Excel 2003 | Cifraxe compatíbel con Office 97/2000
Excel XP, Excel 2003 | Cifraxe débil (XOR) de versións anteriores de Excel

Pódense abrir os ficheiros do Office da Microsoft que estean cifrados con AES128. Non se admiten outros métodos de cifrado.

Temas relacionados

Utilización de Microsoft Office e de LibreOfficeDev

Cambiar a asociación dos tipos de documentos de Microsoft Office

Definir o formato predefinido de ficheiro

Precisamos da súa axuda!